Projekts

**Grozījumi likumā “Par uzņēmumu ienākuma nodokli”**

Izdarīt likumā “Par uzņēmumu ienākuma nodokli” (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15., 21.nr.; Latvijas Vēstnesis, 2009, 175., 200.nr.; 2010, 102., 131., 170., 206.nr.; 2011, 204.nr.; 2013, 53., 119., 194., 232.nr.; 2014, 247., 257.nr.; 2015, 42.; 2016, 31., 241.nr.) šādus grozījumus:

1. 17.2 pantā:

aizstāt 11 daļā vārdus “Ministru kabinets” ar vārdiem “Ministru kabineta noteiktajā kārtībā izveidota komisija (turpmāk – komisija)”;

aizstāt 12 daļā vārdus “Ministru kabinets” ar vārdu “komisija”;

izteikt ceturtās daļas 6. punktu šādā redakcijā:

“6) ir sagatavots atbalstāmo investīciju projekts. Ekonomikas ministrija ir izvērtējusi atbalstāmo investīciju projekta ietekmi uz valsts ekonomiku un uz šā izvērtējuma pamata komisija ir pieņēmusi lēmumu par atbalstāmo investīciju projekta atbalstīšanu. Komisija lēmumu par atbalstāmo investīciju projekta atbalstīšanu vai atteikumu pieņem 6 mēnešu laikā no dienas, kad atbalstāmo investīciju projekts ir saņemts Ekonomikas ministrijā.”;

aizstāt 42 daļā vārdus “Ministru kabinets pieņem lēmumu” ar vārdiem “komisija pieņem lēmumu”;

aizstāt sestās daļas 2.punktā vārdus “Ministru kabinets” ar vārdu “komisija”.

2. 27.pantā:

izteikt 17. un 18. punktu šādā redakcijā:

“17) kārtību, kādā komisija vērtē izmaiņas atbalstāmo investīciju projektā un nosacījumus, pie kādiem komisija konstatē, vai izmaiņas atbilst atbalstītajam investīciju projektam;

18) nosacījumus un kārtību, kādā komisija pieņem lēmumu par nodokļa atlaides piemērošanu par atbalstāmo investīciju projekta ietvaros veiktajiem sākotnējiem ilgtermiņa ieguldījumiem un šī lēmuma pieņemšanā iesaistītās valsts pārvaldes institūcijas un to pienākumus;”;

papildināt pantu ar 19. punktu šādā redakcijā:

“19) kārtību, kādā komisija pieņem lēmumu par atbalstāmo investīciju projekta statusa atcelšanu.”.

Likums stājas spēkā 2017. gada 1. jūlijā.

Ministru prezidenta biedrs,

ekonomikas ministrs A. Ašeradens

07.04.2017. 15:34

295

Rožkalns 67013146,

[Andis.Rozkalns@em.gov.lv](mailto:Andis.Rozkalns@em.gov.lv)